stanford-oval/wikipedia huggingface dataset:
Luettelo Anssi Kelan kappaleista
2020-luku

| Vuosi | Kappale | Kesto | Raita | Albumi |
| --- | --- | --- | --- | --- |
| 2020 | ”Hyppy sumuun” | 3.24 | — | —  |
| 2021 | ”Vuosien jälkeen” (Laulu rakkaudelle:Secret Song Suomi, kausi 1) | 3.28 | — | —  |
| 2021 | ”Sut puhallan pois” | 3.47 | — | —  |
| 2021 | ”Tässäkö tää oli?” (Vain elämää, 12. kausi; cover / Arttu Wiskari) | 3.41 | — | —  |
| 2021 | ”Räjäytä mun mieli” (Vain elämää, 12. kausi; cover / Abreu) | 3.34 | — | —  |
| 2021 | ”Elämäni naisia” (Vain elämää, 12. kausi; orig. Elämäni miehiä; cover / Suvi Teräsniska) | 4.39 | — | —  |
| 2021 | ”Mielihyvää” (Vain elämää, 12. kausi; cover / Jukka Poika) | 3.40 | — | —  |
| 2021 | ”Rakastan sua niin et se sattuu” (Vain elämää, 12. kausi; cover / Tuure Kilpeläinen ja Kaihon Karavaani) | 4.13 | — | —  |
| 2021 | ”Tuu mua vastaan” (Vain elämää, 12. kausi; cover / Chisu) | 4.53 | — | —  |
| 2021 | ”Fuck the World” (Vain elämää, 12. kausi; cover / Pyhimys) | 3.41 | — | —  |
| 2021 | ”Haituvat” (Vain elämää, 12. kausi; cover / Jukka Poika) | 3.34 | — | —  |
| 2021 | ”Minä toivon” (Vain elämää, 12. kausi; cover / Jonna Tervomaa) | 4.07 | — | —  |
| 2021 | ”Do They Know It’s Christmas?” (Vain elämää, 12. kausi; cover) | 3.51 | — | —  |
| 2021 | ”Valkea joulu” (Vain elämää, 12. kausi; cover) | 3.00 | — | —  |
| 2022 | ”Revontulet” | 4.00 | — | —  |
| 2022 | ”Lokakuu” | 4.04 | — | —  |
| 2022 | ”Ulkopuolella” (cover / Egotrippi) | 3.28 | 13 | Egotripillä (eri esittäjiä)  |
| 2024 | ”P niin kuin puukko” | 3.48 | — | —  |
Luettelo Antti Tuiskun kappaleista

Tämä on luettelo Antti Tuiskun kappaleista. Kappaleet on pyritty järjestämään julkaisuajan mukaan vanhimmasta uusimpaan.
2020-luku

| Vuosi | Kappale | Kesto | Raita | Albumi |
| --- | --- | --- | --- | --- |
| 2020 | ”Valittu kansa” | 3.57 | 2 | Valittu kansa  |
| 2020 | ”Kerran vuodes kirkkoon” | 3.43 | 1 | Valittu kansa  |
| 2020 | ”Bailantai” | 3.45 | 3 | Valittu kansa  |
| 2020 | ”Häitä ja hautajaisii” | 3.09 | 4 | Valittu kansa  |
| 2020 | ”Pyhä Kosketus” | 3.33 | 5 | Valittu kansa  |
| 2020 | ”Jesse on mun frendi” | 4.35 | 6 | Valittu kansa  |
| 2020 | ”Pidä tunkkis” | 3.00 | 7 | Valittu kansa  |
| 2020 | ”Mistä minä tiedän” | 3.51 | 8 | Valittu kansa  |
| 2020 | ”Jumalan kämmenellä” | 2.54 | 9 | Valittu kansa  |
| 2020 | ”Kahvia ja pullaa” | 3.46 | 10 | Valittu kansa  |
| 2020 | ”Sit ku me kuollaan” | 4.12 | 11 | Valittu kansa  |
| 2021 | ”Treenaa”  | 3.01 | 2 | Master Workout (EP)  |
| 2021 | ”Kipee”  | 3.06 | 7 | Master Workout (EP)  |
| 2021 | ”Tärkeintä on voittaa” | 2.54 | 1 | Master Workout (EP)  |
| 2021 | ”Bisnes” | 2.39 | 3 | Master Workout (EP)  |
| 2021 | ”Namu” | 3.00 | 4 | Master Workout (EP)  |
| 2021 | ”Pään takii” | 3.10 | 5 | Master Workout (EP)  |
| 2021 | ”Ruokaa” | 3.25 | 6 | Master Workout (EP)  |
| 2021 | ”Anna mun bailaa” (SuomiLove, cover / Aikakone) | 2.59 | — | —  |
| 2021 | ”Älä koskaan ikinä” (SuomiLove, cover / Egotrippi) | 2.49 | — | —  |
| 2021 | ”Huonoja ideoita” (mukana Erika Vikman) | 3.02 |  | —  |
| 2022 | ”Koti”  | 3.13 | 6 | Sisään ja ulos  |
| 2022 | ”Grindr Mayhem” (mukana Bess) | 2.35 | 4 | Sisään ja ulos  |
| 2022 | ”Elämä tuulee beibi”  | 3.21 | 7 | Sisään ja ulos  |
| 2023 | ”Baila por mi”  | 2.59 | 3 | Sisään ja ulos  |
| 2023 | ”Auto jää” (mukana Käärijä) | 2.52 | 5 | Sisään ja ulos  |
| 2023 | ”Show on ilmainen” | 3.36 | 1 | Sisään ja ulos  |
| 2023 | ”Tähdet” | 3.18 | 2 | Sisään ja ulos  |
| 2023 | ”Menkää rauhassa” | 3.21 | 8 | Sisään ja ulos  |
| 2023 | ”Satisfyer pro” | 3.37 | 9 | Sisään ja ulos  |
| 2023 | ”Jono” | 2.38 | 10 | Sisään ja ulos  |
| 2023 | ”Sä mahdut vielä sisään” | 3.08 | 11 | Sisään ja ulos  |
| 2023 | ”Sisään ja ulos” | 3.12 | 12 | Sisään ja ulos  |
Landoo

Landoo tarkoittaa hevosen vetämiä, nelipyöräisiä, kevyitä vaunuja, joissa on kuskinpukki, keskenään vastakkain olevat kaksi muuta istuinta ja keskeltä sekä eteen että taakse laskeutuva (keskeltä kahtia jakautuva) kuomu (sufletti).
Majalampi (Ikaalinen, Tevaniemi)

| Majalampi |
| --- | --- |
Valtiot:  Suomi
Maakunnat:  Pirkanmaa
Kunnat:  Ikaalinen
Koordinaatit:  61°51′20″N, 23°04′29″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kyrösjärven alue (35.52)
Laskujoki:  oja Aliseen Kotajärveen 
Järvinumero:  35.521.1.022
Mittaustietoja
Pinnankorkeus:  103,6 m 
Rantaviiva:  0,704 km 
Pinta-ala:  0,02536 km² 
 fiMajalampi 
Majalampi  on Pirkanmaalla Ikaalisissa Tevaniemessä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Majalampi on osa Kyrösjärven lähialuetta.
Maantietoa

Lampi on 300 metriä pitkä, 120 metriä leveä ja sen pinta-ala on 2,5 hehtaaria. Se sijaitsee maaston notkelmassa ja sen 700 metriä pitkät rannat ovat soistunutta metsää. Siihen laskee lounaasta metsä- ja pelto-oja, etelästä pelto-oja, jonka latvat kulkevat metsässä. Lammen pohjoispäästä lähtee 900 metriä pitkä laskuoja, joka laskee Aliseen Kotajärveen. Ojaan yhtyy myös Ylisen Kotajärven laskuoja. Lounaasta järveen rajautuu peltokappale ja pohjoisrannalla sijaitsee vapaa-ajan asuonto. Sen yhteyteen on kaivettu lammikko. Alueelle johtaa kärrypolkuja Tevaniemeltä.
Landric

Landric tai Landeric (k. 613) oli Neustrian major domus noin 604–612. Landric tuki Neustrian kuningatar Fredegundaa tämän taistelussa Austrasian Brunhildea vastaan. Vuonna 592 hän taisteli Brinnacumissa Brunhilden poikaa, Austrasian ja Burgundin kuningas Kildebert II:sta vastaan. Landricin seuraaja major domuksen virassa oli Gundoland. Landric ja Gundoland olivat ilmeisesti veljeksiä.
Livenä vieraissa 2

| Livenä vieraissa 2 Eri esittäjiä |
| --- | --- | --- |

Kokoelmalevyn tiedot
 Äänitetty : tammi–helmikuu 2009
 Julkaistu: 6. toukokuuta 2009
 Tyylilaji: rock, pop
 Levy-yhtiö: Sony BMG
muut julkaisut
| Livenä vieraissa 2008 | Livenä vieraissa 2 2009 |   |
Livenä vieraissa 2 on The Voice -radioaseman kokoama kokoelma, joka julkaistiin 6. toukokuuta 2009. Kokoelmalevy sisältää yhdentoista suomalaisen artistin versiot toisen artistin hittikappaleesta studiolivenä. Lisäksi toisella levyllä on mukana kunkin artistin studiolive-versio omasta hitistään.
Mukaan kutsutut yhtyeet ja artistit saivat itse valita mistä kappaleesta tekevät omannäköisen versionsa.
Kappaleet > CD 1: Livenä vieraissa

Pete Parkkonen: Womanizer (alk.per. esittäjä: Britney Spears)
Sunrise Avenue: First Cut Is the Deepest (alk.per. esittäjä: Cat Stevens)
Sturm und Drang: Right Here Waiting (alk.per. esittäjä: Richard Marx)
Waldo's People: Anna mulle piiskaa (alk.per. esittäjä: Apulanta)
Ilkka Alanko: Mahtisanat (alk.per. esittäjä: Kotiteollisuus)
Hanna Pakarinen: Enter Sandman (alk.per. esittäjä: Metallica)
Juha Tapio: Boulevard of Broken Dreams (alk.per. esittäjä: Green Day)
Haloo Helsinki!: Juokse villi lapsi (alk.per. esittäjä: Pelle Miljoona)
Chisu: I Just Don't Know What To Do With Myself (alk.per. esittäjä: The White Stripes)
Disco: Jatkuu niinkuin sade (alk.per. esittäjä: CMX)
Waurio: Matkustaja (alk.per. esittäjä: Egotrippi)
Kappaleet > CD 2: Livenä

Waldo's People: Lose Control
Sturm Und Drang: Breakaway
Sunrise Avenue: Forever Yours
Pete Parkkonen: Girl in a Uniform
Disco: Levottomat tuulet
Ilkka Alanko: Sattuu
Hanna Pakarinen: Shout It Out Loud
Haloo Helsinki!: Perjantaina
Juha Tapio: Minä olen, sinä olet
Chisu: Kädet ilmassa
Waurio: Menneet on päivät
Makarlan seisake

Makarlan seisake (lyh. Mkr, ratakm 181+049) on lakkautettu seisake Kaarinan Piikkiössä Makarlan alueella rantaradalla. Seisake avattiin 15. syyskuuta 1931 ja lakkautettiin 26. toukokuuta 1979, jolloin Turun ja Paimion välinen paikallisliikenne lopetettiin. Seisakkeella oli valkoinen, mustalla kirjoituksella ollut kyltti. Sen vieressä oli Makarlan tasoristeys, joka on korvattu kevyen liikenteen alikulkutunnelilla. Seisakkeen ratavartijan talo on purettu, mutta sen kellari, varasto- ja saunarakennus ovat edelleen olemassa.
Luiron laulu

| Luiron laulu |
| --- | --- |

Kirjailija:  Lauri Hihnavaara
Kieli:  suomi
Kustantaja:  WSOY
Julkaistu:  2002
Sivumäärä:  367
ISBN:  9789510275498
Löydä lisää kirjojaKirjallisuuden teemasivulta
Luiron laulu on Lauri Hihnavaaran kirjoittama romaanityyppinen kertomuskokoelma. Kirja kertoo Lauri Hihnavaaran elämästä isänsä Moskun, eli Aleksi Hihnavaaran jälkeen. Siinä kerrotaan tarkoin Lapin ihmisten elämästä venäläisten ainaisen hyökkäyksen uhan alla kaikessa raakuudessaan, mutta myös Lapin uudelleenrakentamisen romanttisimmista hetkistä ja 1960-luvulla kadonneesta tukkilaisperinteestä. Kirja sisältää paljon peräpohjalaista laulu- ja runoperinnettä.
Aiheesta muualla

Lauri Hihnavaara: Luiron laulu (Arkistoitu – Internet Archive), WSOY:n kirjaesittely
Erämaakylät hukkuivat Lokan tekoaltaaseen Lauri Hihnavaaran Vesittäjät kertoo Sompion kansan katastrofista (Arkistoitu – Internet Archive), kirja-arvio, Vesa Karonen / Helsingin Sanomat 6.8.2006]
Landon Liboiron

Landon Liboiron vuonna 2014.
Landon Liboiron on kanadalainen näyttelijä, joka on esiintynyt muun muassa televisiosarjoissa Degrassi: The Next Generation (Declan) ja Terra Nova (Josh Shannon).
Liboiron kasvoi maatilalla Jennerissä, Albertan provinssissa. Hän halusi jo lapsena näyttelijäksi ja kävi taiteilijaäitinsä kuljettamana Vancouverissa harjoituksissa ja koekuvauksissa. Hän sai Rosie Awardin, albertalaisen elokuva- ja televisioalan palkinnon, roolistaan vuoden 2008 televisioelokuvassa Mayerthorpe.
Liboiron esitti Declan Coynea Degrassi: The Next Generation -nuortensarjan yhdeksännellä ja kymmenennellä tuotantokaudella. Hänen roolisuorituksensa huomioitiin Gemini-palkintoehdokkuudella.
Vuonna 2010 Liboiron valittiin näyttelemään Josh Shannonia, pääosaperheen teini-ikäistä poikaa, Steven Spielbergin tuottamassa suuren budjetin tieteissarjassa Terra Nova. Sarja esitettiin Yhdysvalloissa syyskaudella 2011, mutta sitä ei uusittu toiselle tuotantokaudelle.
Vuodesta 2013 lähtien Liboiron on esittänyt Peter Rumancekia Netflixin alkuperäissarjassa Hemlock Grove.
Aiheesta muualla

Kuvia tai muita tiedostoja aiheesta Landon Liboiron Wikimedia Commonsissa
Landon Liboiron Internet Movie Databasessa. (englanniksi)
Käänteisagonisti

Käänteisagonistin vaikutuksen näyttävä diagrammi 
Kun agonistin pitoisuus nousee, reseptorin aktiivisuus lisääntyy. Käänteisagonistin vaikutus on päinvastainen, sillä sen pitoisuuden nouseminen vähentää reseptorin aktiivisuutta.
Käänteisagonisti on kemiallinen yhdiste, joka rakenteensa perusteella eli ligandina sitoutuu kohdereseptoriinsa aiheuttaen siinä vastakkaisen vasteen kuin kohdereseptorin reseptoriagonistit eli "reseptorinaktivoijat". Käänteisagonistin vaikutuksesta reseptoriproteiinin biologinen aktiivisuus on heikompi kuin tilanteessa, jossa koko reseptoripopulaatio olisi miehittämättömänä eli siis ilman sitoutuneita ligandeja.
Makariv

| Makariv (Макарів) |
| --- | --- |
 lippu:  vaakuna
 Kiovan alue Ukrainassa, alla kaupungin sijainti alueella
 Makariv
 Koordinaatit: 50.4604°N, 29.8117°E 
Valtio:   Ukraina
Alue:  Kiovan alue
Piiri:  Butšan piiri
Kaupunkityyppinen taajama:  1956
Pinta-ala  ():  
 – Kokonaispinta-ala:  8,67 km²
Väkiluku (2021):  9 589
Aikavyöhyke:  UTC+2
 – Kesäaika:  UTC+3
Postinumero:  08000-08002
Suuntanumero(t):  +380 4578
Infobox OKVirheellinen NIMI-arvo: 
Makariv (ukr. Мака́рів) on kaupunkityyppinen taajama Ukrainan Kiovan alueella. Taajama sijaitsee Dneprin vesistöön kuuluvan Teterevo-joen Zdvyž-sivuhaaran varrella, 57 kilometriä aluekeskus Kiovasta länteen.
Hallinnollisesti Makariv on ollut heinäkuusta 2020 lähtien osa Butšan piiriä. Sitä ennen se oli Makarivin piirin piirikeskus.
Vuoden 2021 alussa Makarivin taajamassa arvioitiin asuvan 9 589 henkeä.
8. huhtikuuta 2022 uutisoitiin yli 130:stä Venäjän osana 24. helmikuuta 2022 aloittamaa hyökkäyssotaansa Makarivissä ampumasta siviilistä.
Kuvagalleria

Ortodoksinen kirkko Makarivissa
Makarivin kulttuuritalo
Aiheesta muualla

Kuvia tai muita tiedostoja aiheesta Makariv Wikimedia Commonsissa
Neuvostoliiton aikaisia topografiakarttoja alueesta (venäjäksi) (vlasenko.net)
Landquartin alue

Landquartin alue.
Landquartin alue (saks. Region Landquart) on yksi Sveitsin 146:sta ja Graubündenin kantonin 11:stä hallinnollisesta alueesta. Se sijaitsee Alppi-Reinin laaksossa Itä-Sveitsissä Liechtensteinin ja Itävallan rajalla.
Alueeseen kuuluu kahdeksan kuntaa: Fläsch, Jenins, Landquart, Maienfeld, Malans, Trimmis, Untervaz ja Zizers. Alueen pinta-ala on 175 neliökilometriä ja asukasluku 24 815 (31.12.2016). Alueen pääkieli on saksa.
Aiheesta muualla

Kuvia tai muita tiedostoja aiheesta  Region Landquart Wikimedia Commonsissa
Landover

| Landover |
| --- | --- |
 Koordinaatit: 38°56′N, 76°54′W 
Valtio:  Yhdysvallat
Yhdysvaltain osavaltiot:  Maryland
Piirikunta:  Prince George's County
Pinta-ala  ():  
 – Kokonaispinta-ala:  10,6 km²
Väkiluku (2010)  ():  23 078
Aikavyöhyke:  UTC-5
 – Kesäaika:  UTC-4
Postinumero:  20785
Infobox OKVirheellinen NIMI-arvo: 
Landover on alue Washington DC:n lähellä Prince George's Countyn piirikunnassa Marylandin lounaisosassa. Landover ei ole varsinaisesti kaupunki tai kunta. Vuonna 2010 siellä asui 23 078 asukasta. Alueella sijaitsee FedExField, joka on NFL:ssä pelaavan Washington Football Teamin kotistadion.
Aiheesta muualla

Kuvia tai muita tiedostoja aiheesta Landover Wikimedia Commonsissa
Kutilan työväentalo

| Heimola> Kutilan työväentalo |
| --- | --- |
 Kutilan työväenyhdistyksen talo.
Sijainti:  Kutila, Hämeenlinna
Valmistumisvuosi:  1916
Rakennuttaja:  Kutilan Työväenyhdistys ry
Omistaja:  yksityinen
Runkorakenne:  hirsi
Julkisivumateriaali:  lauta
Kerrosluku:  2
Kerrosala:  350 m²
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Kutilan työväenyhdistyksen talon kattotalkoot keväällä 1937.
Kutilan työväentalo on entisen Kalvolan kunnan (vuodesta 2009 alkaen osa Hämeenlinnaa) Kutilan kylässä sijaitseva työväentalo. Talo on nykyään (2022) yksityisomistuksessa. Talosta on käytetty myös nimeä Heimola.
Historiaa

Kutilan työväenyhdistys perustettiin vuonna 1906 nimellä Kalvolan Torppariliitto. Nimi kuitenkin vaihtui Kutilan työväenyhdistykseksi jo seuraavana vuonna. Talokomitea muodostettiin vuonna 1909, mutta hanke viivästyi. Syksyllä 1913 yhdistys osti rakennuksen purettavaksi. Tontti saatiin kuitenkin hankittua vasta paria vuotta myöhemmin, ja ostetun rakennuksen hirret siirrettiin sinne tammikuussa 1916. Syyskuussa pidettiin eristesammalen keräystalkoot, eli talo oli tuolloin lähes valmis.
Sisällissodan aikaan talo oli takavarikossa ja siellä toimi kulkutautisairaala. Talo vapautui takavarikosta keväällä 1919. Yhdistys oli seuraavan vuoden alussa ylivoimaisesti Kalvolan suurin työväenyhdistys; sen jäsenluku oli 55, yli kaksi kertaa seuraavaksi suurimman yhdistyksen jäsenmäärä.
Vuonna 1937 talo siirrettiin paremmalle paikalle, ja samalla sitä laajennettiin. Tupaantuliaisia vietettiin heinäkuussa. Osallistujia oli noin 300. Taloa viimeisteltiin vielä pitkään, ja valmis se oli vuonna 1946.
Sota-aikana yhdistyksen toiminta hiljeni, ja talokin oli kahdeksan kuukautta vuokrattuna Suomen Siviili- ja Asevelvollisuus Invalidiliitolle. Kun vuokra-aika päättyi, yhdistys päätti laittaa talon pihalle metrin korkuisen hevospuomit. Lisäksi näyttämölle alettiin suunnitella sähkövaloa ja ulos ilmoitustaulua, joka laitettiinkin. Suunnitteilla oli myös elokuvakoneen hankinta 1950-luvun alussa, mutta suunnitelma ei toteutunut.
Vuonna 1959 yhdistyksessä oli 33 jäsentä. Se kuitenkin jakautui kahtia, minkä jälkeen jäljelle jäi 18 jäsentä. Yhdistyksestä lähteneet perustivat Kutilan Sosialidemokraattinen Yhdistys ry:n.
Vuonna 1984 yhtä lukuun ottamatta kaikki Kalvolan yhä toiminnassa olleet yhdistykset: Kutilan, Iittalan ja Taljalan työväenyhdistykset sekä Kutilan Sosialidemokraattinen yhdistys, liittyivät yhteen Kalvolan Sosialidemokraatit ry:ksi.
Kutilan työväentalo oli Kalvolan Sosialidemokraattien omistuksessa vuoteen 2020 asti, jolloin se myytiin yksityishenkilölle. Myös Kutilan Kyläyhdistys havitteli taloa, mutta sen tarjous jäi liian alhaiseksi.
Toimintaa työväentalolla

Kalvolan Voimistelu- ja Urheiluseura Isku perustettiin Kutilassa vuonna 1941.
Vuoden 1945 aikana talolla järjestettiin 56 tanssit ja yhdeksät ohjelmalliset iltamat. Talon tilaisuuksissa oli tarkat säännöt: siellä ei saanut juoda alkoholia, tupakoida, pelata korttia, pitää lakkia päässä, kiroilla tai muuten käyttäytyä sopimattomasti. Vuonna 1946 pidettiin 25 yhdistyksen omaa tilaisuutta, muun muassa järjestö- ja ohjelmakursseja.
Vuonna 1956 Osuusliike Häme avasi talossa elintarvikemyymälän. Kauppa sijoitettiin ravintolaan ja sen takana olleeseen huoneeseen. Kauppa muutti pois noin kymmenen vuoden jälkeen.
Vuonna 2000 talolla juhlittiin Kalvolan sosialidemokraattien 100-vuotista toimintaa. Juhlapuhujana oli Päivi Lipponen.
Rakennuksen vuonna 2020 ostaneella yksityishenkilöllä on suunnitelmissa järjestää siellä aikuisille tarkoitettuja ”diskoja” ja muita tapahtumia.
Rakennus

Talon pinta-ala on 350 m², josta suurin osa on juhlasalia. Lisäksi siinä on neljä asuinhuonetta yläkerrassa. Alun perin nämä toimivat vahtimestarin asuntona sekä kokoustiloina. Talo on rakennettu käsinveistetyistä hirsistä ja maalattu punaiseksi. Alun perin se oli täysin puulämmitteinen, mutta vuodesta 1978 lähtien talo on lämmennyt osin sähköllä.
Talossa oli alun perin pärekatto, mutta 1950-luvun alussa se uusittiin asbestikatoksi. Samalla salin lattia hiottiin sähköhöylällä ja öljyttiin. Asbestikatto vaihdettiin 1970-1980-lukujen vaihteessa peltikattoon. Näyttämöä pienennettiin vuonna 1978.
Kun talon omistajaksi oli vaihtunut Kalvolan Sosialidemokraatit ry, alkoi mittava peruskorjaus. Sisäänkäynnin yhteyteen rakennettiin kuisti, talon uudisosaan sisävessat, tontilla tehtiin uusi kaivo, keittiöön hankittiin modernit laitteet, kuten liesi, liesituuletin ja astianpesukone, näyttämölle asennettiin mekaniikkaa, jolla sitä sai suurennettua tai pienennettyä tarpeen mukaan, jne. Työ oli valmis vuonna 1993. Talkootunteja oli tehty kaikkiaan 3 260.
Kun talo laitettiin myyntiin, siinä oli jälleen remonttitarvetta, kiireisimpänä viemärien päivitys.
Luettelo 2020-luvun tietokoneista

Tämä luettelo 2020-luvun tietokoneista on järjestetty julkaisuvuoden mukaan.
2020

MacBook Air M1
MacBook Pro 13 M1
Mac Mini (2020)
2021

iMac M1
MacBook Pro 14 (2021)
MacBook Pro 16 (2021)
2022

MacBook Air M2
MacBook Pro 13 M2
MacStudio (2022)
2023

MacBook Pro 14 (2023)
MacBook Pro 16 (2023)
Mac Mini (2023)
Majalampi (Uurainen)

| Majalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Uurainen
Koordinaatit:  62°28′33″N, 25°16′30″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Lanneveden va (14.65)
Laskuoja:  oja Kyynämöiseen 
Järvinumero:  14.653.1.013
Mittaustietoja
Pinnankorkeus:  163,4 m  
Pituus:  330 m  
Leveys:  200 m  
Rantaviiva:  0,852 km  
Pinta-ala:  4,027 ha  
Tilavuus:  0.000016 km³ 
Keskisyvyys:  0,39 m  
Suurin syvyys:  1,2 m  
Saaria:  ei saaria 
 fiMajalampi 
Majalampi  on Keski-Suomessa Uuraisissa  Kyynämöisten lähellä sijaitseva lampi.
Maantietoa

Lampi on 330 metriä pitkä, 200 metriä leveä, ja sen pinta-ala on 4,0 hehtaaria. Lammella ei ole kartan mukaan saaria. Lammen tilavuudeksi on saatu 15 600 kuutiometriä. Sen keskisyvyys on 0,4 metriä ja suurin syvyys on 1,2 metriä. Sen rantaviivan pituus on 850 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Lanneveden valuma-alueella (14.65), jonka Kyynämöisen–Sääkspään alueeseen (14.653) se kuuluu. Lammen vedenpinnan korkeus on 163,4 metriä mpy.
Lentopelastuskomppania

Lentopelastuskomppania eli Leka on Helsingin Pelastuslaitoksen 10.10.1989 perustama erikoispelastusyksikkö.
Koulutus

Yksikön miehet koulutetaan Helsingin Pelastuskoulussa erillisillä kursseilla; toukokuuhun 2007 mennessä on koulutettu kahdeksalla lentopelastajan ammattitutkintoon johtavalla kurssilla yhteensä 74 lentopelastajaa, joista pelastuslaitoksella palvelee edelleen 49 ja 24 heistä Malmin pelastusasemalla. Koulutuksen sisällöstä ja taustatiedoista enemmän LEKA:n 10v. historiikissa (Valmiusviesti 2/99).
Lentokalusto

Omaa monitoimipelastushelikopteria H501 ei ole enää ollut vuoden 2002 jälkeen operoinnissa vaan toiminnassa käytetään rajavartiolaitoksen, lähinnä Helsingin vartiolentue (Agusta Bell 412), sekä Utin jääkärirykmentin helikopteripataljoonan (NH-90) helikoptereita.
Tehtävät

Koulutettuja LEKA-miehiä käytetään ryhmänjohtajina jäljempänä mainitussa pelastuslaitoksen ja Suomenlahden merivartioston (SLMV)välisissä yhteistoimintatilanteissa sekä suurienergiaisissa onnettomuuksissa maa-alueilla.
Tämän lisäksi LEKA muodostaa Helsingin Finn Rescue Force:n ydinjoukon. Erottajan pelastusasemalla toimivat pelastussukeltajat liittyvät keskeisesti merialueen toimintaan, vaikka käytännössä heistä ei enää käytetä nimitystä - LEKA:n pelastussukeltajajoukkue (PeSuJ) samoin kuin ei lääkintäjoukkueestakaan vaikka lääkinnällinen pelastustoimi osallistuu tarvittaessa jäljempänä kuvattuun toimintaan.
Merialueen valmiustarpeet

Suomenlahden lisääntyneet riskit (Helsingin ja Tallinnan välisen linjan sivuuttaa 100 000 laivaluokan alusta, lähtöjä Hki+Tallinna vuorokaudessa 128) ovat vaikuttaneet pelastuslaitoksen ja Suomenlahden merivartioston yt-sopimuksen syntymiseen. Sopimus päivitettiin nykytarpeita vastaavaksi 15.11.2004.
Tähän kytkeytyvät keskeisesti myös rajavartiolaitoksen ilma-alukset ja erityisesti helikopterit.
Käyttö meripelastuksessa

Pelastuslaitoksen LEKA:aa ja muita yksiköitä käytetään meripelastustoimessa muun muassa seuraaviin tehtäviin:
Raivaukseen ja henkilöiden irrottamiseen
Sammutukseen ja tyhjennysavun antamiseen
Lääkintään (ensihoito)
Etsintään
Savu-, vesi- ja kemikaalisukellukseen
Päällystöviranhaltija tai päivystävä palomestari toimii tarvittaessa yhteyshenkilönä meripelastuslohkokeskuksessa (MRSC)
Hätäkeskuksen tuki lisäresurssien hälyttäjänä meripelastuskeskuksen ohjeiden mukaisesti.
Tehtävien aikaisessa yhteistoiminnassa painottuvat seuraavat asiat:
Tiedon välittäminen toiselle osapuolelle
Meripelastustoimen ja yleisen pelastustoimen tehtäväkohtaisen yhteistyön sopiminen (esimerkiksi sairaankuljetus merialueella)
Pelastuslaitoksen osallistuminen meripelastustoimintaan kalustolla, henkilöstöllä ja erityisasiantuntemuksella
Pelastuslaitoksen yhteyshenkilön (päällystöviranhaltija tai P3) lähettäminen tarvittaessa merivartioston johtokeskukseen
Meripelastuslohkon johtoryhmän työskentelyyn osallistuminen
Kenttäjohtajien OSC (On Scene Commander) – P4 ( päivystävä palomestari) välinen yhteistyö
Muussa yhteistoiminnassa painottuvat seuraavat asiat:
Koulutustuki toiselle osapuolelle
Työharjoittelu toisen osapuolen yksiköissä
Yhteistoimintasuunnitelmat sekä yhteiset kokoukset ja harjoitukset
Tämän lisäksi LEKA:n Malmilla toimivaa perusyksikköä voidaan käyttää maa-alueilla
tapahtuvien suuronnettomuuksien pelastustehtävissä myös Helsingin alueen ulkopuolella.
Finn-Balticin onnettomuus

Lentopelastuskomppanian ensimmäinen näkyvä tehtävä, eräänlainen "tulikaste", oli Hangon edustalla 27. joulukuuta 1990 kaatuneen rautamalmirikastetta Luulajasta Koverhariin kuljettaneen puskuproomu Finn-Balticin kaatuminen. LEKA:n miehet onnistuivat pelastamaan ylösalaisin kääntyneen aluksen pohjan läpi kaksi konehuoneen syvimpään kohtaan pelastautunutta merimiestä, joista toinen oli ollut vahtivuorossa konehuoneessa ja toisen toi sinne oikukas vesivirta pitkin käytäviä ja portaikkoja - kolhittuna mutta hengissä. Aluksen syvimpään kohtaan muodostunut ilmatila suojeli heidät hukkumiselta ja tilasta löytyneet kuivat työvaatteet hypotermialta. Lisäksi mukaan viime hetkellä saatu korillinen sokeripitoista virvoitusjuomaa antoi heille lisävoimia kamppailla tilanteessa hengenvaarallista nukahtamista vastaan.